สังคมข่าวหุ้น
*หุ้นกลุ่มธนาคารพาณิชย์ ยังคงร้อนแรงทั้งแบงก์ใหญ่ BBL KBANK SCB KTB หลังจากราคาหุ้นลงไปต่ำกว่าพื้นฐานค่อนข้างมาก ประกอบกับปัจจัยลบที่เคยเข้ามากดดัน เช่นบอนด์ยีลด์เริ่มมีทิศทางดีขึ้น ส่วนกลุ่มแบงก์เล็กต่างวิ่งปรับขึ้นเช่นกัน โดยเฉพาะ TMB ที่มีความคืบหน้าเรื่องควบรวมกิจการ ส่วนที่ปรับลงมีแบงก์เดียวคือ KKP เพราะหวั่นว่าอาจจะถูกถอดออกจาก SET50 เพื่อหลีกทางให้กับหุ้นเสี่ยเจริญ “AWC” นั่นเอง
12 ก.ย. 2562

คาเฟอีน
*หุ้นกลุ่มธนาคารพาณิชย์ ยังคงร้อนแรงทั้งแบงก์ใหญ่ BBL KBANK SCB KTB หลังจากราคาหุ้นลงไปต่ำกว่าพื้นฐานค่อนข้างมาก ประกอบกับปัจจัยลบที่เคยเข้ามากดดัน เช่นบอนด์ยีลด์เริ่มมีทิศทางดีขึ้น ส่วนกลุ่มแบงก์เล็กต่างวิ่งปรับขึ้นเช่นกัน โดยเฉพาะ TMB ที่มีความคืบหน้าเรื่องควบรวมกิจการ ส่วนที่ปรับลงมีแบงก์เดียวคือ KKP เพราะหวั่นว่าอาจจะถูกถอดออกจาก SET50 เพื่อหลีกทางให้กับหุ้นเสี่ยเจริญ “AWC” นั่นเอง
*หุ้นกลุ่มไฟฟ้า หลังจากราคาขึ้นไปสูงจนเกินกว่าพื้นฐานหลายตัว ทำให้เกิดการขายทำกำไรออกมา ประกอบกับ นักลงทุนที่มีต้นทุนต่ำ หรือเข้ามาซื้อในไม้แรก ๆ ก็ “ปรับพอร์ต” ขายล็อกเอากำไรไว้ก่อน เพื่อเตรียมเงินไปซื้อหุ้นไอพีโอ เช่น AWC รวมถึงการเปลี่ยนกลุ่มหุ้นที่จะเข้าไปลงทุนด้วย ดังนั้น ใครเข้ามาตอนไม้หลัง ๆ ก็หลังแอ่นกันเป็นแถวฮะ ทางออกคือต้องซื้อเพื่อถัวเฉลี่ยต้นทุนของตัวเองลงมา หรือไม่ก็ต้องทนถือต่อไปนั่นแหละ
*เช่นเดียวกับหุ้นกลุ่มสื่อสารที่ถูกขายออกมาเพื่อทำกำไรเช่นกัน หลังจากราคาได้วิ่งขึ้นมาต่อเนื่อง เช่น INTUCH ADVANC และ DTAC รวมถึงหุ้น TRUE ด้วย และหุ้นเหล่านี้น่าจะยังคงมีความเสี่ยงถูกขายออกมาเรื่อย ๆ นักลงทุนคนไหนที่ถืออยู่ก็ต้องระวังกันหน่อยล่ะ เว้นแต่ว่าจะถือยาว ๆ รับเงินปันผลนั่นแหละ
*ธนาคารกลางยุโรป (ECB) จัดการประชุมนโยบายการเงินในวานนี้ มีมติคงอัตราดอกเบี้ยนโยบาย ซึ่งเป็นอัตราดอกเบี้ยรีไฟแนนซ์ที่ 0% เป็นระดับต่ำสุดเป็นประวัติการณ์ แต่ได้ปรับลดอัตราดอกเบี้ยเงินฝากที่ธนาคารพาณิชย์ฝากไว้กับ ECB สู่ระดับ -0.50% จากเดิม -0.40% ขณะที่คงอัตราดอกเบี้ยเงินกู้ที่ระดับ 0.25% ส่วน ECB ระบุว่า จะยังคงตรึงอัตราดอกเบี้ยที่ระดับปัจจุบันต่อไป หรือปรับลดลงจนกว่าอัตราเงินเฟ้อจะอยู่ใกล้ แต่ไม่เกินระดับ 2% ซึ่งเป็นเป้าหมายของ ECB และประเด็นที่ทุกคนรอคอยคือ จะรื้อฟื้นโครงการซื้อพันธบัตรตามมาตรการผ่อนคลายเชิงปริมาณ (QE) ในเดือน พ.ย.นี้ ซึ่ง ECB จะซื้อพันธบัตรในวงเงิน 2 หมื่นล้านยูโร/เดือน ยังไม่มีกำหนดเวลาสิ้นสุดโครงการ
*จับตาวันศุกร์ที่ 20 ก.ย.นี้ สำหรับหุ้นที่เข้าฟุตซี่ เช่น KTC BGRIM ส่วนหุ้นเล็กก็มี AMANAH THANI และตัวอื่น ๆ อีก ที่จะมีเงินจากนักลงทุนสถาบัน หรือฟันด์โฟลว์ต่างชาติเข้ามาลงทุนลดหลั่นกันไปตามขนาดของหุ้น และมูลค่าที่จะสามารถลงทุนได้ แต่มีข้อสังเกตว่าหุ้นที่จะเข้าฟุตซี่ ราคาจะไม่ได้วิ่งแรงมาก กระทั่งพอมีผลไปสักระยะนั่นแหละ ราคาวิ่งเป็นปลากระดี่ได้น้ำเลย
*ฝากข่าวมาจากตลาดหลักทรัพย์ฯ คือ กองทุนส่งเสริมการพัฒนาตลาดทุน รับสมัครบุคคลเพื่อคัดเลือกเข้าดำรงตำแหน่ง “ผู้จัดการกองทุนส่งเสริมการพัฒนาตลาดทุน” ตั้งแต่ 10 ก.ย.-9 ต.ค. 2562 โดยกองทุนฯ จัดตั้งขึ้นโดยมีเป้าหมายส่งเสริมการพัฒนาองค์กรและโครงสร้างพื้นฐานที่เกี่ยวข้องกับตลาดทุน พัฒนาขีดความสามารถในการแข่งขันของตลาดทุน ส่งเสริมการพัฒนาศักยภาพบุคลากรตลาดทุน หรือการกำกับดูแลตลาดทุน เสริมสร้างความรู้ความเข้าใจเกี่ยวกับตลาดทุน การลงทุน และการพัฒนาตลาดทุน และส่งเสริมและสนับสนุนการศึกษา วิจัย อบรม และพัฒนาองค์ความรู้หรืองานวิชาการที่เป็นประโยชน์ต่อตลาดทุน ผู้สนใจติดตามรายละเอียดได้ที่ www.set.or.th